તાતા મોટર્સની વૈશ્વિક બ્રાન્ડ લેન્ડરોવર-જગુઆરના વેચાણમાં સપ્ટેમ્બરમાં 12.3 ટકાનો ઘટાડો નોંધાતા તેની શેરના ભાવ પર ગંભીર અસર જોવાઈ હતી. શેરનો ભાવ એક તબક્કે લગભગ 20 ટકા તૂટીને છ વર્ષની સૌથી નીચી સપાટી 170.65ના સ્તરે ગબડ્યો હતો. જોકે, પાછળથી વેચાણો કપાતા 13.40 ટકા ઘટીને 184.25ની સપાટીએ બંધ રહ્યો હતો જે છ વર્ષનો સૌથી નીચો બંધ હતો. શેરના ભાવમાં આવેલા કડાકાને પગલે માર્કેટ કેપ Rs 8226 કરોડ ઘટીને Rs 53,199.40 કરોડની સપાટીએ રહ્યું હતુ્ં. તાતા મોટર્સની આગેવાની હેઠળ અન્ય ઓટો શેરો જેવા કે કાઇનેટીક એન્જી 10.6 ટકા, આઇશર 4.6 ટકા, મારુતિ 3.1 ટકા, ટીવીએસ મોટર્સ 1.9 ટકા, બજાજ ઓટો 1.8 ટકા, એમએન્ડએમ 1.4 ટકા ઘટ્યા હતા.